Foto: AKIpress Qirg‘izistonda O‘zbekiston bilan chegarani noqonuniy ravishda kesib o‘tish chog‘ida fuqaroning yaralangani holati bo‘yicha jinoiy ish qo‘zg‘atildi. Bu haqda Qirg‘iziston Ombudsman instituti matbuot xizmatidan xabar berishgan. Ola-Buqa tumani Ichki ishlar bo‘limi tomonidan 2018 yilning 6 fevral kuni o‘zbek chegarachilari tomonidan Qirg‘iziston fuqarosining yaralangani holati bo‘yicha Qirg‘iziston Jinoyat kodeksining 3ta moddasi bilan jinoyat ishi qo‘zg‘atilgani aytilmoqda. Ish Qirg‘iziston prezidenti devoni va bosh vaziri nazoratida turibdi. Ola-Buqa IIB tergov xizmati surishtiruv ishlarini davom ettirmoqda. Eslatib o‘tamiz, avvalroq Qirg‘iziston O‘zbekiston bilan chegarada yaralangan fuqaro bo‘yicha surishtiruv davom etayotganini ma’lum qilgandi.